REPUBLIKA HRVATSKA

GRAD ZAGREB

Osnovna škola Malešnica

Zagreb, Ante Topića Mimare 36

KLASA: 009-01/23-01/01

URBROJ: 251-317/01-23-1

Zagreb, 21.12.2023.

Temeljem članka 37. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka ( u daljnjem tekstu: Uredba) te o stavljanju izvan snage Direktive 95/46/EZ (Opća uredba o zaštiti podataka), ravnatelj Osnovne škole Malešnica Ivan Kostanjski donosi

***O D L U K U***

***O IMENOVANJU SLUŽBENIKA ZA ZAŠTITU OSOBNIH PODATAKA***

***U OSNOVNOJ ŠKOLI MALEŠNICA***

**I.**

**Iva Dragićević** zaposlena na radnom mjestu učiteljice hrvatskoga jezika imenuje se Službenikom za zaštitu osobnih podataka u Osnovnoj školi Malešnica (u daljnjem tekstu: Službenik za zaštitu osobnih podataka).

**II.**

**1.** Službenik za zaštitu osobnih podataka obavlja zadaće propisane člankom 39. Uredbe i to:

|  |  |
| --- | --- |
| (a) | ***informiranje i savjetovanje*** voditelja obrade te zaposlenika koji obavljaju obradu o njihovim obvezama iz Uredbe te drugim odredbama Unije ili države članice o zaštiti podataka; |

|  |  |
| --- | --- |
| (b) | ***praćenje*** poštovanja Uredbe te drugih odredaba Unije ili države članice o zaštiti podataka i politika voditelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije; |

|  |  |
| --- | --- |
| (c) | ***pružanje savjeta***, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Uredbe, |

|  |  |
| --- | --- |
| (d) | ***suradnja*** s nadzornim tijelom; |

|  |  |
| --- | --- |
| (e) | ***djelovanje kao kontaktna točka*** za nadzorno tijelo o pitanjima u pogledu obrade, što uključuje i prethodno savjetovanje iz članka 36. Uredbe te savjetovanje, prema potrebi, o svim drugim pitanjima. |

**2.** Službenik za zaštitu osobnih podataka pri obavljanju svojih zadaća vodi računa o riziku povezanom s postupcima obrade i uzima u obzir prirodu, opseg, kontekst i svrhe obrade.

**III.**

Službenik za zaštitu osobnih podataka dužan je čuvati povjerljivost svih informacija i podataka koje sazna u obavljanju svojih dužnosti.  
Ova obveza traje i nakon prestanka obavljanja dužnosti službenika za zaštitu osobnih podataka.

**IV.**

Ravnateljica:

* osigurava da je Službenik za zaštitu osobnih podataka na primjeren način i pravodobno uključen u sva pitanja u pogledu zaštite osobnih podataka.
* podupire Službenika za zaštitu osobnih podataka u izvršavanju zadaća iz članka 39. Uredbe pružajući mu potrebna sredstva za izvršavanje tih zadaća i ostvarivanje pristupa osobnim podacima i postupcima obrade te za održavanje njegova stručnog znanja.
* osigurava da zadaće i dužnosti koje Službenik za zaštitu osobnih podataka obavlja u svom redovnom poslu ne dovedu do sukoba interesa.

**V.**

Službenik za zaštitu osobnih podataka u obavljanju svojih zadaća izravno odgovara ravnateljici Škole.

**VI.**

Službeni kontakt službenika za zaštitu osobnih podataka učinit će se javno dostupnim na URL stranici OŠ Malešnica: <http://os-malesnica-zg.skole.hr> .

Službeni kontakt podaci službenika za zaštitu osobnih podataka su:  
– e-mail adresa: **sluzbenikzazastitupodataka@**[**os-malesnica-zg.skole.hr**](mailto:ospz@os-pzrinskog-zg.skole.hr)  
– telefonski broj: **01/3732-496**

**VII.**

Ova Odluka stupa na snagu danom donošenja i objavit će se na oglasnoj ploči Škole.

Ravnatelj

Ivan Kostanjski, prof.

M.P.

Dostaviti:

1. Iva Dragićević
2. Oglasna ploča
3. Agencija za zaštitu osobnih podataka
4. Pismohrana, ovdje.